Document ID: 31994L0032

ΔΕΚΑΤΗ ΕΒΔΟΜΗ ΟΔΗΓΙΑ 94/32/ΕΚ ΤΗΣ ΕΠΙΤΡΟΠΗΣ της 29ης Ιουνίου 1994 για την προσαρμογή στην τεχνική πρόοδο των παραρτημάτων ΙΙ, ΙΙΙ, V, VI και VII της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα (1), όπως τροποποιήθηκε τελευταία από την οδηγία 93/47/ΕΟΚ (2), και ιδίως το άρθρο 8 παράγραφος 2,
Μετά από γνωμοδότηση της Επιστημονικής Επιτροπής Καλλυντικών,
Εκτιμώντας:
ότι, βάσει των πλέον προσφάτων επιστημονικών και τεχνικών ερευνών δύνανται να επιτραπούν οριστικά ορισμένες ουσίες, συντηρητικά, και φίλτρα υπεριώδους των οποίων η χρήση επιτρεπόταν προσωρινά, ενώ άλλα πρέπει να απαγορευθούν οριστικά ή να παραταθεί για συγκεκριμένο χρονικό διάστημα η επιτρεπόμενη χρήση τους-
ότι, για λόγους προστασίας της δημόσιας υγείας, πρέπει να απαγορευθεί η χρήση της: 2-μεθυλο-m-φαινυλενοδιαμίνης-
ότι, βάσει των πιο πρόσφατων επιστημονικών και τεχνικών ερευνών, μπορεί να επιτραπεί στα καλλυντικά προϊόντα, με κάποιους περιορισμούς και όρους και με την υποχρέωση αναγραφής στην επισήμανση ορισμένων προειδοποιήσεων για την προστασία της υγείας, η χρήση του υδροξειδίου του στροντίου-
ότι, βάσει των πιο πρόσφατων επιστημονικών και τεχνικών ερευνών, μπορεί να επιτραπεί στα καλλυντικά προϊόντα, με κάποιους περιορισμούς και όρους, η χρήση του πολυμερούς του Ν-{(2 και 4)-[2-οξοβόρνο-3υλίδενο)μέθυλο]βενζυλο}ακρυλαμιδίου, μέχρι τις 30 Ιουνίου 1995 ως φίλτρου υπεριώδους-
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές στον τομέα των καλλυντικών προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 76/768/ΕΟΚ τροποποιείται ως εξής:
1. Στο παράρτημα ΙΙ προστίθεται ο ακόλουθος αριθμός:
"413. 2-μέθυλο-m-φαινυλενοδιαμίνη".
2. Στο παράρτημα ΙΙΙ πρώτο μέρος:
α) Ο αύξων αριθμός 59 αντικαθίσταται από το ακόλουθο κείμενο:
"59 Τάλκ: Ένυδρο πυριτικό μαγνήσιο α) Προϊόντα σε σκόνη που χρησιμοποιούνται για παιδιά κάτω των τριών ετών Να αποφεύγεται η επαφή της σκόνης με τη μύτη και το στόμα των παιδιών β) Άλλα προϊόντα
β) προστίθενται οι ακόλουθοι νέοι αύξοντες αριθμοί:
"63 Υδροξείδιο του στροντίου Σε αποτριχωτικά προϊόντα για τη ρύθμιση του pH 3,5 %, υπολογιζόμενο σε στρόντιο, μέγιστη τιμή pH 12,7 - Να φυλάσσεται μακρυά από παιδιά - Να αποφεύγεται η επαφή με τα μάτια 64 Υπεροξείδιο του στροντίου Προϊόντα περιποίησης των μαλλιών που ξεπλένονται, επαγγελματική χρήση 4,5 %, υπολογιζόμενο σε στρόντιο σε έτοιμα προς χρήση προϊόντα Όλα τα προϊόντα πρέπει να ανταποκρίνονται στις απαιτήσεις διάσπασης του υπεροξειδίου του υδρογόνου - Να αποφεύγεται η επαφή με τα μάτια - Να ξεπλένονται αμέσως τα μάτια εάν έλθουν σε επαφή με το προϊόν - Μόνο επαγγελματική χρήση - Φοράτε κατάλληλα γάντια
3. Στο παράρτημα ΙΙΙ δεύτερο μέρος:
α) διαγράφεται ο αύξων αριθμός 1.
β) στον αύξοντα αριθμό 3 η ημερομηνία "30. 6. 1994" αντικαθίσταται από την ημερομηνία "30. 6. 1995".
4. Στο παράρτημα V, ο αύξων αριθμός 5 αντικαθίσταται από το ακόλουθο κείμενο:
"5. Στρόντιο και ενώσεις του, με εξαίρεση το γαλακτικό στρόντιο, το νιτρικό στρόντιο και το πολυκαρβοξυλικό στρόντιο που αναφέρονται στο παράρτημα ΙΙ, το σουφλίδιο του στροντίου, το χλωρίδιο του στροντίου, το οξικό στρόντιο, το υδροξείδιο του στροντίου και το υπεροξείδιο του στροντίου, με τους όρους που αναφέρονται στο παράρτημα ΙΙΙ, πρώτο μέρος, καθώς και τις λάκκες, τα χρώματα και τα άλατα των χρωστικών ουσιών που αναφέρονται στον αριθμό (3) στο παράρτημα IV πρώτο μέρος."
5. Στο παράρτημα VI, πρώτο μέρος:
α) ο αύξων αριθμός 14 αντικαθίσταται από το ακόλουθο κείμενο:
"14 Μυρμηκικό οξύ και το μετά νατρίου άλας του (+) 0,5 % εκφραζόμενο ως οξύ
β) προστίθενται οι ακόλουθοι νέοι αύξοντες αριθμοί:
"48 Γλουταραλδεΰδη (1,5-πεντανοδιάλη) 0,1 % Απαγορεύεται στα αεροζόλ Περιέχει γλουταραλδεΰδη (όπου η συγκέντρωση στο τελικό προϊόν υπερβαίνει το 0,05 %) 49 5-αίθυλο-3-7-διοξα-1-αζαδικυκλο [3.3.0] οκτάνιο 0,3 % Απαγορεύεται η χρήση του σε προϊόντα για την υγιεινή του στόματος και σε προϊόντα που προορίζονται για να έλθουν σε επαφή με βλεννογόνους
6. στο παράρτημα VI, δεύτερο μέρος:
α) διαγράφονται οι αύξοντες αριθμοί 26, 27 και 28-
β) ο αύξων αριθμός 21 αντικαθίσταται από το ακόλουθο κείμενο:
"21 Βενζυλημιφορμάλη 0,03 % Μόνο για προϊόντα που ξεπλένονται 30. 6. 1995
γ) στους αύξοντες αριθμούς 2, 15, 16, 29 και 30 η ημερομηνία "30.6.1994" αντικαθίσταται από την ημερομηνία "30.6.1995".
7. στο παράρτημα VII, πρώτο μέρος:
α) ο αύξων αριθμός 7 αντικαθίσταται από το ακόλουθο κείμενο:
"79 3,3-[1,4-φαινυλενοδιμεθυλενο] δις (7,7-διμεθυλο-2-οξοδικυκλο-(2,2,1)επτ-1- υλομεθανοσουλφονικό οξύ) και τα άλατά του 10 % (εκφραζόμενο ως οξύ)
β) προστίθεται ο ακόλουθος νέος αύξων αριθμός:
"9 Άλφα-(2-οξοβορνο-3-υλιδενο)τολουενο-4-σουλφονικό οξύ και τα άλατά του 6 %, (εκφραζόμενο ως οξύ)
8. στο παράρτημα VII δεύτερο μέρος:
α) διαγράφονται οι αύξοντες αριθμοί 24 και 28-
β) προστίθεται ο ακόλουθος νέος αύξων αριθμός:
"34 Πολυμερές του Ν-{(2 και 4)-[2-οξοβορνο3υλιδενο)μεθυλο] βενζυλο}ακρυλαμίδιο 6 % 30. 6. 1995
γ) στους αύξοντες αριθμούς 2, 5, 6, 12, 13, 17, 25, 26, 29, 32 και 33 η ημερομηνία "30.6.1994" αντικαθίσταται από την ημερομηνία "30.6.1995".
Άρθρο 2
1. Με την επιφύλαξη των ημερομηνιών που αναφέρονται στο άρθρο 1, τα κράτη μέλη λαμβάνουν τα αναγκαία μέτρα ώστε, από την 1η Ιουλίου 1995, όσον αφορά τις ουσίες που απαριθμούνται στο άρθρο 1, ούτε οι παραγωγοί ούτε και οι εισαγωγείς που είναι εγκατεστημένοι στην Κοινότητα να διαθέτουν στην αγορά προϊόντα που δεν πληρούν τις διατάξεις της παρούσας οδηγίας.
2. Τα κράτη μέλη λαμβάνουν τα αναγκαία μέτρα ώστε, μετά τις 30 Ιουνίου 1995, τα προϊόντα που αναφέρονται στην παράγραφο 1 και περιέχουν τις ουσίες που απαριθμούνται στο άρθρο 1, να μην είναι δυνατό να πωλούνται ή να χορηγούνται στον τελικό καταναλωτή, εάν δεν πληρούν τις διατάξεις της παρούσας οδηγίας.
Άρθρο 3
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Ιουνίου 1995. Ενημερώνουν αμέσως την Επιτροπή σχετικά.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπτή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 4
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 29 Ιουνίου 1994.

Labels: 7
3
15
1